მცხეთის ანტიოქიის ეკლესიის ქვიშაქვის სტელა
source date: IV-V AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] თინათინ ყაუხჩიშვილი, საქართველოს ბერძნული წარწერების კორპუსი, 230

ΑΩΑΩ ἐποίει ὄντος Ἀχιλλέως ἐπὶ τῶν τεκτόνων Αὐρελιος Ἀχόλιος ἀρχιζωγράφος καὶ ἀρχιτέκτων τὴν τείχισιν [...] τῆς τελείη μνήμης Ἀρσπακόρης

მე ვარ ანი და ოჰი (იოანეს გამოცხადება, 1,8; 21,6) - გააკეთა აქილევსმა ხუროთა (უფროსი) რომ არის. ავრელიოს აქოლიოსი მხატვართუხუცესი და ხუროთმოძღვარი... ზღუდით გამაგრება (ან - კედლით შემოზღუდვა)... საბოლოო (ან - საუკუნო) ხსოვნა. არსპაკორესი.

პალეოგრაფიული ნიშნების მიხედვით წარწერა II-IV სს-ით AD თარიღდება. სხვა რეალური მონაცემების მიხედვით IV-V სს-ით უნდა შემოვიფარგლოთ. ეს მონაცემებია: წარწერის დასაწყისში 2 ქრიზმა, რაც ქრისტეს მიმართ აპელაციაა და ტექსტებში ავრელიოს აქოლიოსის ხსენება, რაც ადრე სამთავროს სამაროვანზე მოპოვებული ეპიტაფიის მიხედვით კარგად ცნობილი პიროვნებაა.

ახალი სახელებია - აქილევსი, ხუროთა უფროსი და არსპაკორესი, როგორც ჩანს, ამ წარწერის ამომკვეთი, I სახელი ბერძნულია, II ირანული, მაგრამ ეს მათ ეროვნებაზე არ მიგვითითებს.

როგროც ჩანს, სტელა ჩაშენებული იყო იმ ნაგებობის კედელში, რაც აქილევსმა გააკეთა, ხოლო რაღაცა ღვაწლი ამ საქმეს ავრელიოს აქოლიოსმაც დასდო, რისთვისაც მას იხსენებენ. ძეგლი მნიშვნელოვანია ისტორიული პირების მოხსენიების თვალსაზრისით და იმითაც, რომ IV-V სს. იბერიაში ხდება საფორტიფიკაციო თუ რელიგიური ხასიათის ძეგლების აგება.